IL-ĦDAX-IL PARLAMENT

KUMITAT PERMANENTI DWAR L-AFFARIJIET BARRANIN U EWROPEJ

LAQGĦA NRU.

It-Tlieta, 12 ta' Ġunju 2012

Il-Kumitat Permanenti dwar l-Affarijiet Barranin u Ewropej iltaqa' fil-Palazz, il-Belt Valletta, fis-6:40 p.m.

L-Onor Francis Zammit Dimech, President tal-Kumitat, ippresieda.

L-Iskrivan tal-Kumitat qal it-talba.

Il-Kumitat ta l-permess sabiex fotografi u cameramen ta' diversi ġurnali u stazzjonijiet ikunu jistgħu jieħu ritratti u filmat tal-ewwel parti tal-laqgħa.

Il-Minuti tal-laqgħa numru 70 li saret fil-5 ta' Ġunju 2012 kienu konfermati.

INFORMAZZJONI MILL-PRESIDENT

Il-President tal-Kumitat informa li d-dibattitu fil-plenarja fuq din il-mozzjoni kienet se jsir nhar it-Tnejn 18 ta' Ġunju 2012 bejn il-5 pm u d-9.00 pm.

Il-President ippreżenta formalment lill-Kumitat dawn id-dokumenti li kienu ġew mitluba fil-laqgħa tal-5 ta' Lulju 2012, liema dokumanti kienu diġà ġew komunikati lill-Membrii:-

Dokument 1123 Ittra datata l-11 ta' Ġunju 2012 mingħand is-Segretarju Privat tal-Prim Ministru dwar korrispondenza interna 'relevanti u relatata' ma' Mozzjoni Nru. 301; u

Dokument 1124 Ittra datata l-11 ta' Ġunju 2012 mingħand ir-Rappreżentant Permanenti ta' Malta għall-Unjoni Ewropea flimkien mal-job description tiegħu bħala Rappreżentant Permanenti ta' Malta għall-Unjoni Ewropea u bħala advisor tal-Prim Ministru.

Il-President ippreżenta wkoll u poġġa fir-records tal-Kumitat dawn il-ħames riżoluzzjonijiet tal-Parlament Ewropew li ntbagħtu għall-attenzjoni tal-parlamenti nazzjonali:-

Dokument 1125 Riżoluzzjoni leġiżlattiva tal-Parlament Ewropew tal-10 ta' Mejju 2012 dwar il-proposta għal regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (COM(2012)0041 – C7-0030/2012 – 2012/0019(COD)) - P7_TA-PROV(2012)0148;

Dokument 1126 Riżoluzzjoni leġiżlattiva tal-Parlament Ewropew tal-10 ta' Mejju 2012 dwar il-proposta għal regolament tal-Parlament Ewropew u tal-Kunsill li jħassar ir-Regolament tal-Kunsill (KE) Nru 1342/2007 dwar l-amministrazzjoni ta' ċerti restrizzjonijiet fuq importazzjonijiet ta' ċerti prodotti tal-azzar mill-Federazzjoni Russa (COM(2011)0715 – C7-0396/2011 – 2011/0315(COD)) - P7_TA-PROV(2012)0149;

Dokument 1127 Riżoluzzjoni leġiżlattiva tal-Parlament Ewropew tal-10 ta' Mejju 2012 dwar l-abbozz ta' regolament tal-Kunsill dwar il-pubblikazzjoni elettronika ta' Il-Ġurnal Uffiċjali tal-Unjoni Ewropea (10222/5/2011 – C7-0076/2012 – 2011/0070(APP)) - P7_TA-PROV(2012)0150;

Dokument 1128 Riżoluzzjoni leġiżlattiva tal-Parlament Ewropew tal-10 ta' Mejju 2012 dwar proposta għal Regolament tal-Parlament Ewropew u tal-Kunsill dwar roaming fuq netwerks pubbliċi ta' komunikazzjoni mobbli fi ħdan l-Unjoni (tfassil mill-ġdid) (COM(2011)0402 – C7-0190/2011 – 2011/0187(COD)) - P7_TA-PROV(2012)0197;

Dokument 1129 Riżoluzzjoni leġiżlattiva tal-Parlament Ewropew tal-10 ta' Mejju 2012 dwar il-proposta għal regolament tal-Parlament Ewropew u tal-Kunsill dwar l-esportazzjoni u l-importazzjoni ta' sustanzi kimiċi perikolużi (riformulazzjoni) (COM(2011)0245 – C7-0107/2011 – 2011/0105(COD)) - P7_TA-PROV(2012)0198; u

Dokument 1130 Riżoluzzjoni tal-Parlament Ewropew tal-10 ta' Mejju 2012 dwar il-Kummerċ għall-Bidla: L-Istrateġija Kummerċjali u ta' Investiment tal-UE għan-Nofsinhar tal-Mediterran wara r-rivoluzzjonijiet tar-Rebbiegħa Għarbija (2011/2113(INI)) - P7_TA-PROV(2012)0201.

DISKUSSJONI MARBUTA MA' MOZZJONI NRU.

301 IPPREŻENTATA FL-20 TA' APRIL 2012 MILL-ONOR GEORGE VELLA U MILL-ONOR LUCIANO BUSUTTIL DWAR IR-RAPPREŻENTANT TA' MALTA GĦALL-UNJONI EWROPEA - KONTINWAZZJONI

Il-Kumitat irriżuma d-diskussjoni fuq din il-mozzjoni mit-Tlieta 5 ta' Ġunju 2012.

L-Ambaxxatur Richard Cachia Caruana, Rappreżentant Permanenti ta' Malta għall-Unjoni Ewropea, kompla bix-xhieda tiegħu u wieġeb għall-mistoqsijiet li sarulu mill-Membri.

L-Ambaxxatur Richard Cachia Caruana ppreżenta lill-Membri:-

Dokument 1131 Stqarrija datata t-12 ta' Ġunju 2012 bħala parti mix-xiehda tiegħu dwar Mozzjoni Nru. 301 dwar ir-Rappreżentant Permanenti ta' Malta għall-Unjoni Ewropea.

Fit-8.55 pm il-laqgħa kienet sospiża għal ftit minuti.

Fid-9.00 pm il-laqgħa rriżumiet.

Fil-Kumitat ma ntlaħaqx ftehim dwar il-proposta sabiex s-Sur John Dalli, ex-Ministru tal-Affarijiet Barranin, jiġi mitlub jagħti x-xiehda tiegħu u dan fuq bażi ta' rilevanza u nuqqas ta' żmien disponibbli biex jittellgħu xiehda oħra in vista tal-ftehim milħuq bejn iż-żewġ naħat tal-Kamra li d-diskussjoni fil-plenarja fuq din il-mozzjoni ssir nhar it-Tnejn 18 ta' Ġunju 2012.

Il-Kumitat qabel li l-Avukat Ġenerali jiġi mitlub jidher quddiem il-Kumitat sabiex iwieġeb mistoqsijiet dwar il-Partnership for Peace Framework Document u s-Security Agreement.

Fid-9.03 pm il-Kumitat aġġorna għal nhar l-Erbgħa 13 ta' Ġunju 2012 fis-1:30 pm bil-kontinwazzjoni tad-Diskussjoni marbuta ma' Mozzjoni Nru. 301 ippreżentata fl-20 ta' April 2012 mill-Onor George Vella u mill-Onor Luciano Busuttil dwar ir-Rappreżentant ta' Malta għall-Unjoni Ewropea.

SKRIVAN TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees docx


IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

AVVIŻ

Laqgħa Nru. 135

It-Tlieta, 12 ta' Ġunju, 2012

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tlieta, 12 ta' Ġunju, 2012 fil-5.30 p.m. fil-Kamra tal-Kumitati fil-Palazz il-Belt b'din l-aġenda:-

Diskussjoni u spjegazzjoni minn ministeri, entitajiet, kumpaniji u għaqdiet volontarji dwar fuq liema bażi xjentifika qed isir ix-xogħol fil-qasam tar-radjazzjoni elettromanjetika li tiġi mill-antenni tat-telefonija ċellulari.

Affarijiet oħra.